Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2629

c) a szerkezeti anyagok elegendõ biztonsági tartalékkal rendelkeznek valamennyi várható üzemállapot esetén. 4.2.5.2. Biztonsági elemzés 4.066. Az elemzést a lehetséges kezdeti események listájának összeállításával kell kezdeni. 4.067. Azonosítani kell a feltételezett kezdeti eseményekbõl következõ eseménysorokat, valamint az eseménysoroknak az üzemi technológiai folyamatokra kifejtett hatását. A meghatározott kezdeti eseményeket csoportosítani kell a következõképpen: külsõ veszélyek, melyek lehetnek természeti eredetû, repülõgép-szerencsétlenség és veszélyes anyag kezelésbõl eredõ, belsõ veszélyek, melyek a technológia és/vagy az üzemeltetõ személyzet valamely hibájából erednek. Az elemzésnek bizonyítani kell, hogy azok a káros hatások, melyek az eseménysorok következményeibõl származnak nem veszélyeztetik az igényelt biztonsági rendszerek, rendszerelemek mûködõ- és teljesítõképességét. 4.068. Azokra az eseménysorokra, amelyek radioaktív anyagok kibocsátásához vagy közvetett és/vagy közvetlen sugárterheléshez vezetnek, meg kell becsülni a személyzetre és a lakosságra vonatkozó sugárterhelést, amely külsõ és belsõ sugárterhelésekbõl tevõdik össze. 4.069. A sugárvédelmi számításoknál figyelembe kell venni a közvetlen sugárzást, radioaktív anyag belégzését, lenyelését és a kibocsátott radioaktív anyag fizikai és kémiai tulajdonságait is. 4.070. A hibaelemzések céljára az eseménysorok csoportosíthatók és mindegyik csoportra meghatározható egy burkoló eset. A burkoló esetet úgy kell megválasztani, hogy figyelembe véve a vonatkozó fizikai és kémiai folyamatokat, valamint a biztonsági rendszerek, rendszerelemek mûködését kiváltó jeleket, a burkoló eset következményeinek legalább olyan súlyosnak kell lenni, mint ami az általa képviselt csoport bármely tagjának – további független hiba fellépte nélküli – bekövetkezésével együtt járna. Elegendõ a burkoló esetre vonatkozó elemzést elvégezni. 4.071. A kezelõi beavatkozások elemzése során figyelembe kell venni az üzemellenõrzésnek, az üzemállapot értékelésének, a döntéshozatalnak és a végrehajtásnak a körülményeit. Az elemzésnek igazolnia kell, hogy a szükséges tevékenységek végrehajthatók a rendelkezésre álló idõ alatt. 4.072. Az elemzésekhez használt adatok helyességét bizonyítani kell megalapozott valós adatokkal való összehasonlítással, kísérletek eredményeinek felhasználásával vagy egyéb módon, és ezt az extrapolált adatok esetén is be kell mutatni. 4.073. Érzékenységi vizsgálatokat kell végezni a hibaelemzések, a feltételezések, a felhasznált adatok és számítási módszerek bizonytalanságának értékelésére. Az érzékenységi vizsgálatok eredményeit és az azokból levonható következtetéseket összegezni kell. Ahol az elemzés eredményei érzékenyeknek bizonyulnak a modell feltételezéseire, ott lehetõség szerint további elemzéseket kell végezni az elõzõtõl független módszerek és eljárások használatával. 4.2.5.3. Balesetek elemzése 4.074. Megfontolás és elemzés tárgyává kell tenni a várható üzemi eseményeken és feltételezett üzemzavari helyzeteken túlmutató eseménysorokat, melyek balesethez vezethetnek. Az elemzésnek olyan mélységûnek kell lennie, hogy alapot nyújthasson a balesetelhárítási felkészüléssel szembeni követelmények meghatározásához. Alapvetõen a következõket kell figyelembe venni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes